**PROTOKOLL IL VARDEN MERÅKER**

**Referat fra styremøte i hovedlaget IL Varden Meråker på Meråker videregående skole onsdag 17.01.18 kl. 19.00.**

Tilstede: Øyvind Slungård, Anne Karin Langsåvold, Heidi Cicilie Hasselvold, Trine Berg Hanssen og Ingunn Tronsmo Skallan

Meldt forfall: Geir Florholmen

**Sak 1/18 Referatsaker**

* Det må kalles inn til et møte etter påske angående koordinering av treningstider.
* Kontrakten med Norges Skiforbund er enda ikke mottatt ferdig signert. Det er ikke satt noen dato for NM enda, men det ser ut til at det kan bli på slutten av januar.
* Jonas Kolstad fra Trøndelag Idrettskrets har tatt kontakt med Øyvind på mail der han påpeker at vi ikke har meldt inn noen medlemstall på Idrettsskole. Ingunn tar kontakt for å høre hvilke kriterier som skal være oppfylt for at det kan kalles Idrettsskole.
* Teveldal Turistgård vil feire 2x NM gull i stafetten i helga med å tilby 10 % avslag ved booking av konferanser. 5 % av dette ønsker de å donere til IL Varden Meråker. Dette setter vi stor pris på!
* Håndballstyret har ganske store utfordringer med å få til et stabilt styre fremover. Det er dialog mellom Øyvind og leder i håndballstyret.
* Ingunn kaller inn til møte i gruppen om NM terrengultra 2018.
* Nå er all finansiering klar for å kunne starte jobben med å legge fiberkabel til Grova. Det skal være et møte 18.01.18 mellom Farstad AS, Meråker Kommune, NTE og IL Varden Meråker angående dette.
* Neste møte legges det frem et forslag til ny kontrakt mellom hovedlaget og ski- og fotballavdelingen på bruken av anleggene i Grova og Vardetun.
* Det ble diskutert hvordan et eventuelt overskudd fra NM skal fordeles på avdelingene. Vi kom frem til følgende forslag som skal legges frem på neste styremøte:
	+ Skiavdelingen 55 %
	+ Hovedlaget 30 %
	+ Fotballavdelingen 7,5 %
	+ Håndballavdelingen 7,5 %
* Det må til neste møte settes opp et forslag til en langsiktig investeringsplan for Vardetun og Grova. Øyvind innkaller fotball- og skiavdelingen ang. dette.
* Øyvind la frem et forslag for mandat til komiteen for utbygging av rulleskiløype i Grova. Ingunn renskriver dette og sender ut det.
* Ingunn kontakter Otto Fordal og hører om han kan dele ut medlemskontingent samtidig som ha kjører ut avisene til alle husstander i Meråker.
* Vi må ha en møteplan for 2018. Forslag:

|  |  |
| --- | --- |
| **17.01.18** | **Hovedstyret - arbeidsutvalg** |
| **14.02.18** | **Hovedstyret - alle** |
| **07.03.18** | **Årsmøte hovedlaget** |
| **23.05.18** | **Hovedstyret - arbeidsutvalg** |
| **22.08.18** | **Hovedstyret – alle** |
| **17.10.18** | **Hovedstyret – arbeidsutvalg** |
| **14.11.18** | **Hovedstyret - alle** |
| **12.12.18** | **Juleavslutning** |

 Hvis ikke noe annet blir avtalt er møtene på MVS kl. 19:00 – 21:00.

**Sak 2/18 Budsjett**

Det finnes ikke noe i lovverket som sier at vi må fremlegge et budsjett. Derfor foreslår vi som sak på neste styremøte at på årsmøtet blir det ikke lagt frem budsjett, men heller investeringsplaner og prioriteringsliste for dette.

Det avsettes for 2018 kr. 275 000 til nybygg / vedlikehold på Vardetun. Det søkes i tillegg om spillemidler til nybygg. Dugnader og gaver kommer i tillegg.

Slik skal pengene fordeles i 2018:

 Momskompensasjon: Fordeles prosentvis etter innmeldte tall fra avdelingene.

 LAM midler: Deles på alle fire avdelinger.

 Grasrotandelen: Hovedlaget

 Meråker Kjøtt: 50 000 håndballavdelingen

 50 000 fotballavdelingen

 75 000 hovedlaget

 Stjørdal – Meråker

Trafikkskole 5000 kr på alle fire avdelinger.

Det er inngått fornyet avtale med Meråker Kommune på kr. 50 000 i tre år for snøproduksjon. Det samme er for Meråker Videregående skole på kr. 30 000 i tre år.

**Sak 3/18 Årsmøte**

Vi berammer årsmøte til onsdag 07.03.18 kl. 19:00 på auditoriet på Meråker Videregående Skole. Ingunn sørger for at det blir annonsert i Meråker Posten og på plakater på butikkene. Likeså kontakter hun valgkomiteen. Vi legger frem forslag på neste styremøte om at leder velges for to år i gangen for å unngå at leder og nestleder er på valg samme år.

*Neste møte er 14.02.18 kl. 19:00.*